

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

ΝΟΜΟΣ ΛΕΥΚΑΔΑΣ

Λευκάδα, 20/10/2025

ΔΕΛΤΙΟ ΤΥΠΟΥ

**Ο Δήμαρχος Λευκάδας, Δρ. Ξενοφών Βεργίνης παραβρέθηκε σήμερα, στον Εορτασμό του Αγίου Αρτεμίου. Ο Άγιος Αρτέμιος είναι προστάτης της Ελληνικής Αστυνομίας και κάθε χρόνο τιμάται από τις Ένοπλες Δυνάμεις.**

**Η Ελληνική Αστυνομία** με επίσημες εκδηλώσεις που πραγματοποιήθηκαν **στις 20 Οκτωβρίου** **σε όλη τη χώρα,** **γιόρτασε την «Ημέρα της Αστυνομίας» και τη μνήμη του Προστάτη του Σώματος, Μεγαλομάρτυρα Αγίου Αρτεμίου.**

Στο πλαίσιο του εορτασμού αυτού, **η Αστυνομική Διεύθυνση Λευκάδας,** τίμησε την [**Ημέρα της Αστυνομίας**](https://olympiobima.gr/tag/imera-tis-astynomias/) και τη μνήμη του **Προστάτη του Σώματος, Μεγαλομάρτυρα Αγίου Αρτεμίου** με την δοξολογία στον Μητροπολιτικό Ναό της Ευαγγελιστρίας, χοροστατούντος **του Σεβασμιοτάτου Μητροπολίτη Λευκάδος και Ιθάκης κ. Θεόφιλου.**

**Σημειώνεται, ότι ο εορτασμός αυτός αποτελεί μια σημαντική ευκαιρία να αναδειχθεί ο ρόλος της Ελληνικής Αστυνομίας στην προστασία της κοινωνίας, αλλά και να τιμηθεί η ιστορία και η παράδοση του Σώματος.**

**Την εκδήλωση, τίμησαν** με την παρουσία τους αστυνομικοί, αλλά και απόστρατοι του Σώματος. Επικεφαλής της Αστυνομίας, **ο Διευθυντής της Διεύθυνσης Αστυνομίας Λευκάδας, Ταξίαρχος κ. Σπυρόπουλος Κωνσταντίνος. Παραβρέθηκαν, επίσης, ο Λιμενάρχης Λευκάδας, κ. Λεονταράκης Πάνος, ο Διοικητής της Πυροσβεστικής Υπηρεσίας, κ. Χαλικιάς Νίκος, ο Υποδιοικητής της Αεροπορίας, κ. Μπάκας Δημήτριος,** **ο Δήμαρχος Λευκάδας, Δρ. Ξενοφών Βεργίνης,** **οι Αντιδήμαρχοι κα Θεοδώρα Κάτσενου και ο κ. Νικόλαος Λάζαρης, ο Αντιπεριφερειάρχης Π.Ε. Λευκάδας κ. Αντώνης Δουβίτσας και ο Πρόεδρος του Επιμελητηρίου Λευκάδας κ. Σωτήρης Σκιαδαρέσης.**

**Την Ημερήσια Διαταγή του Αρχηγού της Ελληνικής Αστυνομίας, Αντιστράτηγου κ. Μάλλιου Δημητρίου, ανέγνωσε ο Διοικητής της Τροχαίας Λευκάδας, κ. Κατωπόδης Επαμεινώνδας.**

**Ακολούθησε μικρή δεξίωση.**

***Ο Δήμαρχος Λευκάδας, Δρ. Ξενοφών Βεργίνης, μετά τη δοξολογία, δήλωσε :***

***«Η 20η Οκτωβρίου είναι μια ημέρα γιορτής, είναι η Ημέρα της Αστυνομίας και τιμούμε τις γυναίκες και τους άντρες του Σώματος, που υπηρετούν την κοινωνία και την ασφάλεια των πολιτών.***

***Η ασφάλεια αποτελεί αγαθό που συμβάλλει στην κοινωνική συνοχή, αλλά και αποτελεί ισχυρή βάση στην οποία μπορεί να στηριχθεί η ανάπτυξη, η πρόοδος και η ευημερία της χώρας μας.***

***Με αυτές τις σκέψεις, εύχομαι σε όλες και όλους υγεία, καλή επιτυχία στο έργο σας και ειρήνη σε εσάς και τις οικογένειές σας. Ο Άγιος Αρτέμιος βοήθειά μας».***

**Από τον Δήμο Λευκάδας**